

**Projektu uzraudzības komisijas sēdes protokols**

Ādažu novadā, 2025. gada 6. maijā  Nr. ĀNP/1-7-5/25/13

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: K. Miķelsone, V.Bulāns, E. Kāpa, S. Mūze, I. Pērkone, G.Miglāns

**Nepiedalās:** L.Bernāns

**Uzaicināti:** I. Plikgalve, G.Dundure, A.Plūksna, A.Brūvers

**Protokolē:** I. Krūzmane

**Sēde notiek:** klātienē, Gaujas iela 33a, Ādažos, attālināti MS Teams vidē

**Sēde sākās:** sākās plkst. 13.00 un tika slēgta plkst.13.52

DARBA KĀRTĪBA

1. Par Stacija 2.0 projektu Garupē.
2. Par Vecāķi-Carnikava maģistrālo veloceliņu.
3. Par Interreg projekta Riwerways II infrastruktūras uzlabošanas vietu izvērtējumu.

SANĀKSMES GAITA

|  |  |  |  |
| --- | --- | --- | --- |
|

|  |
| --- |
| 1. **Par Stacija 2.0 projektu Garupē**
 |

(I.Plikgalve)I.PLIKGALVE informē, ka zemes īpašnieks, kas sākotnēji piekrita projektam plānotā zemes gabala atsavināšanai, informēja par sava lēmuma maiņu, piekrītot uzklausīt pašvaldības piedāvājumu zemes gabala atpirkšanai. APN izvērtēja alternatīvas un, pēc blakus esošo zemes īpašumu apzināšanas, ierosina atsavināt AS “Latvijas valsts meži” piederošu zemes gabalu, izvērtējot priekšrocības un trūkumus attiecībā uz piemērotību un lietošanas ērtumu iedzīvotāju vajadzībām nokļūšanai vilciena stacijas pieturā, kā arī transportlīdzekļu stāvvietas nodrošināšanai.KOMISIJA NOLEMJ: **Atbalstīt vienošanās slēgšanu ar AS “Latvijas valsts meži” par tai piederošā zemes gabala atsavināšanu projekta “Stacija 2.0” realizēšanai.**

|  |
| --- |
| 1. **Par Vecāķi-Carnikava maģistrālo veloceliņu**
 |

(I.Plikgalve)I.PLIKGALVE iepazīstina ar aktuālajām projekta izmaksām, izdalot projekta komponentes un to iespējamo izslēgšanas secību prioritārā kārtībā. Rosina ārkārtas domes sēdē lemt par to, kādā sastāvā projekts tiks realizēts saskaņā ar aktualizētajām sadaļu izmaksām, kas ievērojami pārsniedz sākotnēji plānotās. Minimālā sastāvā kopējās izmaksas būtu 6.3 miljoni EUR ar PVN, no kurām pašvaldības finansējums 2.4 miljoni EUR ar PVN, 3.9 miljoni Eiropas līdzfinansējums.KOMISIJA debatē par pašvaldības kopējo aizņēmumu limitu un riskiem, ņemot vērā, ka projektam nepieciešamās summas iegūšanai pašvaldībai būs jāuzņemas kredītsaistības, kā arī risku pašvaldībai nonākt finanšu grūtības, uzņemoties jaunas saistības.K.MIĶELSONE aicina aktualizēt veloceliņa uzturēšanas izmaksas.G.PORIETIS apņemas uzdot Finanšu nodaļai organizēt veloceliņa uzturēšanas un citu paredzamo pašvaldības konceptuāli atbalstīto investīciju projektu gaitā radāmo objektu nākotnes uzturēšanas izdevumu aprēķinu sagatavošanu.KOMISIJA NOLEMJ: **uzdot APN sagatavot domes lēmumprojektu par projektā realizējamo būvdarbu apjomu.**

|  |
| --- |
| 1. **Par Interreg projekta Riwerways II infrastruktūras uzlabošanas vietu izvērtējumu**
 |

(A.Plūksna)A.PLŪKSNA informē, ka ir veikta ūdenstūrisma infrastruktūras uzlabošanai piemērotu vietu alternatīvu izvērtēšana pieejamības nodrošināšanai visām mērķa grupām. Kā piemērotākās tika atzītas esošās laivu piestātnes Carnikavā – Laivu ielā 2 un Jomas ielā 7, norādot uz piestātņu un to piekļuves vietu pielāgošanai veicamajiem darbiem. Aicina atbalstīt abu izvēlēto infrastruktūru vietu pilnveidošanu INTERREG VI-A Igaunijas-Latvijas 2021-2027 projekta “Upeceļi II” ietvaros ar kopējo plānoto finansējumu 40500 EUR, t.sk. ERAF projekta finansējumu 32440EUR, valsts budžeta finansējums 4055EUR un pašvaldības finansējums 4055 EUR. KOMISIJA NOLEMJ: **atbalstīt laivu piestātņu pielāgošanu Laivu ielā 2 un Jomas ielā 7 ūdenstūrisma infrastruktūras projekta “Upesceļi II” ietvaros.** |
|  |

Komisijas priekšsēdētājs G.Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU